Θέμα: Modern Greek Language (Secondary School)
Ερώτηση: Αυτή είναι η νέα όψη της πλατείας Θεάτρου! Μια μικρή, αλλά σημαντική πλατεία τοποθετημένη στο κέντρο της πρωτεύουσας, πίσω από το δημαρχείο της Αθήνας, η πλατεία Θεάτρου, αλλάζει όψη. Ο δήμος Αθηναίων θα χρησιμοποιήσει μια βραβευμένη σε αρχιτεκτονικό διαγωνισμό μελέτη που υπήρχε εδώ και καιρό για την ανάπλασή της. Το έργο έχει τον τίτλο "Ανάπλαση της περιοχής Πλατείας Θεάτρου". Πρόθεση του δήμου είναι να χρηματοδοτηθεί εξ ολοκλήρου από την Ευρωπαϊκή Ένωση. Με το έργο αυτό θα βελτιωθεί αισθητικά και περιβαλλοντικά ο χώρος και θα φανούν τα πολιτιστικά στοιχεία της περιοχής. Παράλληλα, θα δοθεί έμφαση στην αίσθηση ασφάλειας των κατοίκων και των περαστικών σε όλη τη διάρκεια του 24ώρου. Στόχος της αρχιτεκτονικής προσέγγισης είναι να συνδεθεί το παρόν με το ιστορικό παρελθόν της πόλης και να δημιουργηθεί ένας δημόσιος χώρος για ατομικές και συλλογικές δράσεις. Ουσιαστικά, η ανανεωμένη πλατεία Θεάτρου θα μπορεί να λειτουργεί ως ένας κρυμμένος κήπος στο κέντρο της Αθήνας. Η πλατεία Θεάτρου αποτελεί ένα από τα πιο ιστορικά σημεία της πόλης. Η ονομασία της οφείλεται στο πρώτο κλειστό θέατρο της νεότερης Αθήνας: το θέατρο Μπούκουρα που λειτούργησε στην οδό Μενάνδρου από το 1840 έως το 1897 και αποτέλεσε τη μόνη χειμερινή σκηνή της πόλης για περίπου μισό αιώνα. Ειδικότερα, με την ανάπλαση προβλέπεται η πλήρης πεζοδρόμηση των γύρω οδών και η μετατροπή τους από ανοιχτό χώρο στάθμευσης, που είναι σήμερα, σε χώρο πρασίνου. Στην περιοχή θα δημιουργηθούν νέα παρτέρια και, βέβαια, θα χρησιμοποιηθούν κατασκευές και υλικά που έχουν διάρκεια στον χρόνο και αντοχή στις φθορές από την καθημερινή χρήση και τις συνθήκες του περιβάλλοντος. [Διασκευασμένο απόσπασμα για τις ανάγκες των εξετάσεων, https://www.lifo.gr/articles/athens_articles/309772/ayti-einai-i-nea-opsi-tis-plateias-theatroy, 14-1-2021] Χρησιμοποιώντας αποκλειστικά τις πληροφορίες από το παραπάνω κείμενο, χαρακτηρίστε την πρόταση: Πρόκειται να φτιαχτεί ένας ανοιχτός χώρος στάθμευσης στην πλατεία.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1